תאריך עדכון: 14.4.2021

ביה"ס לתקשורת

התנסות מקצועית

63-934-01

**שם הקורס באנגלית**:

Practical Experience

שם המרצה: ד"ר כלילה מגן

**סוג הקורס:** בחירה היברידי

**שנת לימודים**: תשפ"ב **סמסטר**: א'+ ב' **היקף שעות**: 2 ש"ש

**אתר הקורס באינטרנט:** https://lemida.biu.ac.il/

**א. מטרות הקורס ותוצרי למידה:**

מטרת הקורס – רכישת מיומנויות והיכרות עם עולם המעשה באחד מתחומי התקשורת, תוך מתן הזדמנות לסטודנטים בפיתוח קשרים חשובים, התנסויות והתמודדויות עם אתגרי המקצוע ודריסת רגל בתעשייה. הקורס נועד להכשיר את הסטודנטים להשתלבות בשוק העבודה, תוך יצירת יתרון של סיום התואר האקדמי בשילוב התנסות מקצועית בגוף תקשורתי.

תוצרי למידה –

1. לרכוש ניסיון מעשי של 120 שעות בגוף תקשורתי.
2. לעבור חניכה מסודרת, הכוללת משוב, מטעם הארגון הקולט.
3. להכיר ארגז כלים חשוב להשתלבות בשוק העבודה בתום התואר.
4. לפתח קשרים מקצועיים בהתאם לסביבת העבודה.
5. ליצור יתרון ביציאה לשוק העבודה על-ידי שילוב של הכנה לשלב זה בחיים והתנסות מקצועית.

**ב. תוכן הקורס:**

**רציונל, נושאים:** התנסות מעשית ומקצועית כחלק מתהליך למידה ומחקר בתחום תקשורתי בו מעוניינים משתתפי הקורס לפתח קריירה. הקורס עוסק ביישום תחומי המקצוע שנלמדו הלכה למעשה בלימודי התואר ובהתאמתם לשוק העבודה.

**מהלך השיעורים:**

בשבוע הראשון של שנת הלימודים תערך פגישה קבוצתית עם מנחת הקורס. זאת על מנת שהסטודנטיות והסטודנטים יוכלו להתחיל את תהליך איתור מקום ההתנסות המקצועית. לאורך השנה הסטודנטים ישמרו על קשר רציף עם המנחה באמצעות כלים מקוונים ופגישות אישיות וכלליות תקופתיות. מטרת הקשר היא הכוונת הסטודנטים בעבודה המעשית לצד פיתוח ארגז כלים לאיתור עבודה ב"יום שאחרי" ווידוא שההתנסות המקצועית עונה על יעדיה.

**תכנית הוראה מפורטת לכל השיעורים:** על מנת לתת מענה מיטבי לצרכי הסטודנטים לאורך התהליך, יתקיימו שישה מפגשים במהלך הקורס, זולת שעות ההתנסות המקצועית: מפגש פותח בראשית השנה, ארבעה מפגשים נוספים במהלך הסמסטרים ומפגש סוגר בתום סמסטר ב'. יתר המפגשים עם המרצה יהיו פרטניים. המפגשים יוקדשו להכנת הסטודנטים ליציאה אל שוק העבודה ויתקיימו בפורמט של סדנאות דינמיות (תכנון הקריירה, ניהול עצמי בראיונות עבודה, מיתוג עצמי, כיצד ניגשים למבחני הערכה, נטוורקינג, זיהוי חוזקות וחולשות, ניהול מו"מ וכד'). בין המפגשים הפרונטליים ולשם יצירת "יד על הדופק" לאורך הקורס, ייעשה שימוש בכלים מקוונים לערוצי תקשורת, משוב והערכה דו כיווניים בין המרצה לסטודנטים.

1. **מפגש פתיחה** (בראשית שנת הלימודים האקדמית): הכרות עם הסטודנטים והסבר כללי על ההתנסות המקצועית, הצגת מקומות אפשריים לביצוע ההתנסות, לרבות מילוי שאלון מקוון למתנסה, תיאום ציפיות והסבר על הצעדים הראשונים - כיצד לאתר את המקום המתאים עבורי? כתיבת קורות חיים, אתגרים והזדמנויות שעשויים להתעורר במהלך ההתנסות המקצועית וכיוב'.
2. **סדנה פותחת: מה כרטיס הביקור שלי?** לאחר הסדנה יגישו הסטודנטים קורות חיים, עליו יקבלו משוב מקוון ויתקנו את המסמך לאור ההערות.
3. **מציאת מקום להתנסות המקצועית**: מנחת הקורס תעניק לסטודנטים הכוונה הן בפורום הרחב של משתתפי הקורס והן באופן פרטני ותסייע להם בבחירת מקום ההתנסות, שתותאם עד כמה שניתן הן לנטיית לבם בכל הנוגע לפיתוח הקריירה העתידית שלהם והן לכישוריהם הייחודיים. הפניה אל הגופים השונים, הראיונות והקבלה למקומות ההתמחות הינם חלק אינטגרלי וחשוב מן התהליך וההתנסות שעוברים הסטודנטים.
4. **ביצוע ההתנסות**: ההתנסות יכולה להתקיים גם בחופשת הקיץ, על אף שההמלצה הגורפת היא לשמור על רצף ושעות שבועיות מרגע השיבוץ, לצד כמובן הגמישות הנדרשת בתקופות של עומס. ההתנסות צריכה להיעשות באחד מתחומי התקשורת: שיווק ופרסום, דוברות ויח"צ, עיתונות כתובה ומשודרת או תקשורת חדשה. אין הכרח שהגוף הקולט יהיה גוף תקשורת במהותו. לדוגמא עמותה שמטרתה אינה מסחרית עדיין זקוקה מאד ליחסי-ציבור והיא יכולה לקלוט סטודנט/ית לשם כך, כל עוד היא תספק חניכה רצינית מגורם מקצועי.

**ג. דרישות קדם:** סטודנטים לתקשורת בשנה ב' או ג' ללימודי התואר הראשון. תינתן העדפה ברישום לסטודנטים וסטודנטיות בשנה ג'.

**ד. חובות / דרישות / מטלות:**

1. חובת נוכחות במפגשי הקורס

2. כתיבת קו"ח והכנסת תיקונים במידת הצורך בהתאם להערות המרצה.

3. מצגת/סרטון/פוסטר שיופק על-ידי הסטודנטים ושיסכם את תהליך ההתנסות. אלה יוצגו בפני הסטודנטים של המחזורים הבאים, כמו גם בימים פתוחים של בית הספר לתקשורת.

4. התנסות מקצועית - היקף ההתנסות הינו 120 שעות לתקופה של עד חצי שנה (הטווח המקובל הוא בין 3-6 חודשים). חריגה כלפי מעלה מכמות השעות או מתקופת ההתנסות תתאפשר אך ורק במקרים חריגים **ובאישור מנחת הקורס בלבד**.

5. משוב על מקום ההתנסות – בתום התהליך על הסטודנטים למלא משוב ענייני על המקום שבו ביצעו את ההתנסות המקצועית. משובים אלו ישמשו את ביה"ס לדיוק הצרכים וכמערך בקרה על שיתופי הפעולה עם הגורמים השונים. ניתן להתרשם מן השאלות שיעלו בדוגמא בטופס בנספח 3.

6.על הסטודנטים לדאוג למילוי טופס מקוון על-ידי החונכ.ת מתוך הארגון הקולט. בטופס מאשר הגוף הקולט כי הסטודנטים ביצעו את חובתם בהתנסות – ניתן להתרשם מתוכן הטופס בנספח 1.

**יחסי עובד-מעסיק**ככלל, ההתנסות היא ללא שכר ולא חלים יחסי עובד-מעסיק בין הגוף הקולט לבין הסטודנטים, וזאת מאחר שההתנסות מוגבלת בזמן, היא חלק מתוכנית הלימודים המאושרת על-ידי רשויות האוניברסיטה והמל"ג, ובעבורה מקבלים הסטודנטים 2 נק"ז אקדמיות בתואר הראשון שלהם.

הגוף הקולט חייב לספק חונכ/ת מקצועי/ת לסטודנטים המתנסים. חונכים אלו ימלאו בסיום התהליך חוות דעת מקצועית על ביצועי הסטודנטים. חוות דעת זו מהווה מרכיב בציון הסופי. במידה והגוף הקולט יתרשם מסטודנט/ית מסוימ/ת ויהיה מעוניין להעסיקו/ה בסוף או במהלך תקופת ההתנסות, אין מניעה לכך, אך על הסטודנטים לדעת שלא יחולו יחסי עובד-מעסיק רטרואקטיבית על התקופה שכבר בוצעה.

**ה. מרכיבי הציון הסופי:**

הציון בקורס הוא עובר/לא עובר בכל אחד משלושת מרכיבי הציון הבאים:

1. מצגת/סרטון/פוסטר שיופק על-ידי הסטודנטים ושיסכם את תהליך ההתנסות המקצועית. (50% מן הציון)
2. כתיבת קורות חיים. (10% מן הציון)
3. חוות דעת של חונכי ההתנסות המקצועית - חונכי הפרויקט ימלאו שאלון מקוון המתייחס לאופן בו התרשמו מהסטודנטים ביחס לפרמטרים שונים. **השאלון ימולא ע"י המעסיק.ה וישלח על ידו/ידה ישירות אל מנחת הקורס, ולא ע"י הסטודנט/ית.** הסטודנטים ימסרו את השאלון למעסיקים בתחילת ההתקשרות ויהיו מודעים לקריטריונים על פיהם הם נבחנים. הטופס בנספח 2. (40% מן הציון)

**ציון לא עובר באחד משלושת המרכיבים הנ"ל, משמעו ציון נכשל בקורס.**

**ו. ביבליוגרפיה:**

**התקשורת בישראל**

מן, ר' ולב-און, א' (2016). **דוח שנתי: התקשורת בישראל 2016, סדרי יום, שימושים ומגמות**. אריאל: המכון לקר מדיה חדשים, חברה ופוליטיקה, 24-47.

בן עטר, א. (2019). **משדרים תחת אש: רדיו חינוכי במצבי חירום.** חיפה: פרדס הוצאה לאור, 73-94.

**תקשורת פוליטית**

McNair, B. (2017). *An introduction to political communication*. Taylor & Francis, 137-171.

Haleva-Amir, S. (2015). Talking to themselves: A classification of Facebook’s political usages and representatives’ roles among Israeli members of Knesset. In *Citizen participation and political communication in a digital world* (pp. 31-42). Routledge.

Sanders, K. (2011). Political public relations and government communication in: J. Stromback & S. Kiousis (eds.) *Political Public Relations: Principles and Applications.* New-York: Routledge, 254-273.

**יחסי ציבור, דוברות ופרסום**

לימור, י' לשם, ב' ומנדלזיס, ל' (2014). **יחסי ציבור אסטרטגיה וטקטיקה***.* רעננה: האוניברסיטה הפתוחה, 228-333.

חן, נ. (2016). הדובר הממשלתי בעידן הדיגיטלי. ירושלים: לשכת העיתונות הממשלתית, 7-57.

Lahav, T. (2014). Public relations activity in the new media in Israel 2012: Changing relationships. *Public Relations Review*, *40*(1), 25-32.

רוט-כהן, א. וצימנד-שיינר, ד. (2015). המדיום הוא המסר (הפרסומי) ? על דרכי ביטוי יצירתיות בקמפיינים פרסומיים באמצעי תקשורת מסורתיים וחדשים, *מסגרות מדיה,* 14, 33-57.

**תקשורת חדשה**

Mathos, M., & Norman, C. (2012). *101 social media tactics for nonprofits: A field guide*. New Jersey: John Wiley & Sons, 2012, 85-137.

Guidry, J. D., Saxton, G. D., & Messner, M. (2014). Tweeting charities: Perceptions, resources, and effective twitter practices for the nonprofit sector. In *Public Relations in the Nonprofit Sector*. New-York: Routledge, 291-304.

Anderson, A. (2016). *Social Media: How to Skyrocket Your Business Through Social Media. 35-107.*

כיוון שתחומי ההתנסות בתחומי התקשורת מגוונים, הסטודנטים יופנו לביבליוגרפיה נוספת בהתאם לצורך שיעלה מן ה"שטח" בתהליך ההתנסות המעשית שלהם.

**ח. נספחים (כלל הנספחים יהיו מקוונים)**

1. **אישור ביצוע ההתנסות המקצועית:**

שם הארגון: ­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הריני לאשר כי הסטודנט/ית \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ סיימ/ה התמחות בת 120 שעות ב\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(שם גוף התקשורת).

תיאור קצר של תחום עיסוק המתמחה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_

שם נציג הארגון: \_\_\_\_\_\_\_\_\_\_\_\_

תפקיד: \_\_\_\_\_\_\_\_\_\_\_\_\_\_\_\_\_\_

חתימה: \_\_\_\_\_\_\_\_\_\_\_\_\_\_\_\_\_\_

מס' טלפון: \_\_\_\_\_\_\_\_\_\_\_\_\_\_\_\_

דוא"ל: \_\_\_\_\_\_\_\_\_\_\_\_\_\_\_\_\_\_\_

1. **שאלון חונכ/ת ההתנסות המקצועית**

חונכ/ת נכבד/ה:

ברצוני להודות לך על שיתוף הפעולה בנכונותך לקלוט ולסייע לסטודנט/ית מביה"ס לתקשורת מאוניברסיטת בר-אילן. אנו רואים בהתנסות חלק חשוב בתהליך ההכשרה של הסטודנטים לאור היותו מרכיב קריטי המקשר בין הלימודים לבין שוק העבודה.

חלק חשוב **מתהליך ההכשרה** הוא המשוב וחוו"ד שלך על הסטודנט/ית. אודה לך אם תשיב/י לכל אחת מן השאלות הבאות, המתייחסות להערכת תפקוד הסטודנט/ית בנוגע לכל תקופת ההתנסות.

**בתודה מראש ובתקווה להמשך שיתוף פעולה.**



ד"ר כלילה מגן,
מנחת ההתנסות המקצועית
ביה"ס לתקשורת
אוניברסיטת בר-אילן

**נספח 2:**

**דרג/י את התייחסותך לכל אחד מהמרכיבים הבאים הנוגעים להערכת הסטודנט/ית:**נא לסמן בעגול את המספר המתאים ביותר לתיאור העבודה (1 - במידה המועטה ביותר, 5- במידה הרבה ביותר. אם המשפט לא רלוונטי או אין לך דעה לנושא, נא לסמן 0

|  |
| --- |
| 1 – נכון במידה מועטה 5- נכון במידה רבה 0 – לא רלוונטי/ אין לי דעה |
| 1. **הסטודנט/ית גיל(ת)ה עניין רב במקום ההתנסות** | **5** | **4** | **3** | **2** | **1** | **0** |
| הערות: |
| 2**. הסטודנט/ית התייחס/ה ברצינות להתנסות המקצועית** | **5** | **4** | **3** | **2** | **1** | **0** |
| הערות: |
| 3. **הסטודנט/ית הפגינ/ה יוזמה** **בהתנסות המקצועית** | **5** | **4** | **3** | **2** | **1** | **0** |
| הערות: |
| 4. **הסטודנט/ית הפגינ/ה התמדה בהתנסות** **המקצועית** | **5** | **4** | **3** | **2** | **1** | **0** |
| הערות:  |
| 5. **הסטודנט/ית הפגינ/ה נכונות ללמוד ולהתנסות** | **5** | **4** | **3** | **2** | **1** | **0** |
| הערות: |
| 6. **הסטודנט/ית הציג/ה כישורים מקצועיים וידע רלוונטיים**  | **5** | **4** | **3** | **2** | **1** | **0** |
| הערות: |
| 7. **הסטודנט/ית התנהג/ה בצורה ממושמעת כלפי הארגון** | **5** | **4** | **3** | **2** | **1** | **0** |
| הערות: |
| 8. **הסטודנט/ית הפגינ/ה כישורי עבודת צוות ושיתוף** | **5** | **4** | **3** | **2** | **1** | **0** |
| הערות: |
| 9. **הסטודנט/ית הפגינ/ה יצירתיות וחשיבה מקורית** | **5** | **4** | **3** | **2** | **1** | **0** |
| הערות: |
| 10. **באופן כללי – עד כמה היית מרוצה מתפקודה/תפקודו של****הסטודנט/ית?**  | **5** | **4** | **3** | **2** | **1** | **0** |
| הערות: |

|  |
| --- |
| שם הסטודנט/ית: \_\_\_\_\_\_\_\_\_\_\_\_\_\_\_\_\_ת.ז: \_\_\_\_\_\_\_\_\_\_\_\_\_ |
| שם החונך: \_\_\_\_\_\_\_\_\_\_\_\_\_\_\_\_\_חתימה |

1. **משוב אודות מקום ההתנסות המקצועית**

**סטודנט/ית נכבד/ה:**

עם סיום ההתנסות אודה לך אם תשיב/י לשאלות הבאות. תשובותיך יסייעו לנו בבחירת ארגונים מתאימים בעתיד ובהפקת לקחים מן התהליך.

נא לסמן בעגול את המספר המתאים ביותר כאשר 1 מסמן שכלל אינך מרוצה, ו-5 מסמן שביעות רצון גבוהה מאוד. אם המשפט לא רלוונטי או אין לך דעה לנושא, נא לסמן 0

שם הארגון בו ביצעת את ההתנסות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**דרג/י את מידת שביעות רצונך מהגורמים הבאים במקום בו ביצעת את ההתנסות המקצועית:**

|  |  |  |  |  |  |  |
| --- | --- | --- | --- | --- | --- | --- |
|  | **5** | **4** | **3** | **2** | **1** | **0** |
| יחס הממונה עליך |  |  |  |  |  |  |
| מידת העניין בעבודה |  |  |  |  |  |  |
| מידת ההתפתחות המקצועית שלך |  |  |  |  |  |  |
| תנאי עבודה (מקום ישיבה, מחשב, מזגן וכו') |  |  |  |  |  |  |

האם הוצעה לך אפשרות להמשיך לעבוד בארגון?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עד כמה עבודת ההתנסות המקצועית תאמה את ציפיותיך המוקדמות?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

האם היית ממליצ/ה לחבריך לפנות לארגון זה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הערות נוספות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.



תודה על שיתוף הפעולה,

ד"ר כלילה מגן
מנחת ההתנסות המקצועית
ביה"ס לתקשורת
אוניברסיטת בר-אילן